อาการเริ่มต้นปวดหัวได้4วันปวดข้างขวาข้างเดียวปวดแบบจี๊ดๆมาถึงกรามพอวันที่5เริ่มมีก้อนตุมๆขึ้นที่ท้ายทอย2ตุมไม่เจ็บไปหาให้ยาแก้ปวดฆ่าเชื้อมากินพอวันที่6เริ่มหายปวดหัวแต่มีตุ่มเพิ่มขึ้นอีก2-3ตุ่ม จากคอถึงไหปลาร้ายังไม่เจ็บ แต่ตุมที่เป็นก่อนรู้สึกว่ากินยาแล้วยุบลงเหลือแค่อาการบวมเฉยๆ แล้วเปลืองตาข้างขวาอักเสบเหมือนตรงต่อมขนตาเป็นตุ่มหนอง และบริเวรขมับรอบดวงตาขวา เป็นเม็ดผื่นแดงด้วยค่ะ นัดดูอาการ1เดือน หนูจะหายไหมค่ะ เป็นร้ายแรงไหม กังวลมากเลยค่ะไม่เคยเป็นมาก่อนเลย
สวัสดีค่ะ อาการปวดหัวข้างเดียวแบบจี๊ดๆดังกล่าวมา อาจจะเกิดจาก ปวดหัวจากกล้ามเนื้อตึงตัวจากการใช้งาน ปวดหัวไมเกรน หรือปวดจากรอยโรคที่ผิวหนังที่มีการติดเชื้อดังที่กล่าวมาก็ได้เช่นกัน แต่มักปวดแค่บริเวณรอบๆที่มีรอยโรคเท่านั้นโดยส่วนใหญ่แล้ว การติดเชื้อที่ผิวหนัง กับการปวดหัวไม่ได้สัมพันธ์กันโดยตรง และไม่ได้บ่งบอกถึงกลุ่มโรคที่เป็นอันตรายแต่อย่างใดแนะนำการรักษาเรื่องตุ่มหนองตามที่แพทย์สั่งยามา และกลับไปติดตามอาการตามนัด รักษาความสะอาดที่ผิวหนังบริเวณดังกล่าวให้ดี ไม่ไปแกะเกาบริเวณที่เป็นเด็ดขาด เรื่องปวดศีรษะอาจจะเป็นคนละสาเหตุกัน แนะนำการพักผ่อนให้เพียงพอ รับประทานยาแก้ปวดได้ ถ้าอาการปวดยังไม่ดีขึ้น ควรแจ้งให้แพทย์ทราบเพื่อตรวจร่างกายทางระบบประสาทร่วมด้วยต่อไป